A picture containing text, electronics, compact disk, vector graphics

Description automatically generated

**Сериалът The Family Stallone, представящ едно от най-известните семейства в Холивуд, ще се излъчва ексклузивно по SkyShowtime от 2 октомври**

*Новият документален сериал поставя под светлината на прожекторите номинирания за награда Oscar® Силвестър Сталоун, съпругата му Дженифър Флавин Сталоун и техните дъщери, София, Систин и Скарлет.*

****

**Гледай трейлъра тук:** [**https://youtu.be/AxlRdRKM0h8**](https://youtu.be/AxlRdRKM0h8)

**Изображенията са налични тук:** [**https://we.tl/t-euEwzbIxC2**](https://we.tl/t-euEwzbIxC2)

Първите два епизода от новия документален сериал от осем части **The Family Stallone**, в който участват номинираният за награда Oscar® Силвестър „Слай“ Сталоун, съпругата му Дженифър Флавин Сталоун и техните дъщери, София, Систин и Скарлет, ще се предлага за стрийминг ексклузивно по SkyShowtime от 2 октомври с нови епизоди всеки понеделник.

След като изиграва някои от най-легендарните роли в историята на киното, трикратно номинираният за награда Oscar® Силвестър Сталоун е готов да разкрие пред зрителите ролята, която смята за най-великата в своя живот: тази на баща. Този нов сериал с участието на Сталоун, неговата съпруга и трите им дъщери ни кани в света на едно от най-известните семейства в Холивуд.

Запознай се с **The Family Stallone**:

* Силвестър Сталоун: За света той е мъж, мит и легенда, но за дъщерите си той е просто „татко“. Той участва в разбиващи класациите хитови продукции, но у дома вниманието му е насочено към отглеждането и бъдещето на три независими и амбициозни млади жени.
* Дженифър Флавин Сталоун: Родена в Лос Анджелис, Дженифър е опитна бизнес дама и съсобственик на уелнес бранда Serious Skin Care.
* София Сталоун: Най-голямата от трите сестри Сталоун не проявява интерес към възможността да последва актьорската кариера на баща си. Въпреки че в момента София води подкаст – Unwaxed – заедно със сестра си Систин, тя все още се опитва да намери своя път в живота и се фокусира върху нещата, които я вълнуват.
* Систин Сталоун: Систин е модел и актриса, която поема по нов път като режисьор и в момента работи по създаването на първия си пълнометражен филм.
* Скарлет Сталоун: Най-малката от сестрите Сталоун и последната, която напуска дома на родителите си – тя се нанася в собствен апартамент в колежа. Още от дете тя е предопределена да последва пътя на баща си и да стане актриса. Днес тя участва заедно със Силвестър в новия му сериал **Tulsa King**, който също се предлага по SkyShowtime.

**The Family Stallone** е продукция на MTV Entertainment Studios, а изпълнителни продуценти са Бенджамин Хървиц, Джесика Залкинд и Надим Амири. Джули Пици, Фарназ Фарджам и Джонатан Сингер са изпълнителни продуценти в Bunim-Murray Productions, а Лорън Голдстайн, Валана Хън, Крис Рей и Джейсън Уилямс са изпълнителни копродуценти.

Потребителите получават директен достъп до услугата SkyShowtime чрез приложението SkyShowtime, налично за Apple iOS, tvOS, устройства с Android, Android TV, Google Chromecast, LG TV, Samsung, както и чрез уебсайта: www.skyshowtime.com. Месечната цена за SkyShowtime е 3,99 евро (без реклами) със 7-дневен безплатен пробен период и възможност за прекратяване по всяко време.

**КРАЙ**

**За повече информация посетете:**

Уебсайт: [www.skyshowtime.com](http://www.skyshowtime.com)   
Нюзрум: <https://corporate.skyshowtime.com>

LinkedIn: [www.linkedin.com/company/skyshowtime](https://protect-eu.mimecast.com/s/-1C9CJq8I05jYEfvGOoK?domain=linkedin.com)

X: [www.twitter.com/SkyShowtime](http://www.twitter.com/SkyShowtime) 

**Данни за контакт:**

Лора Лазарова

MSL Sofia, Senior PR Consultant

[lora.lazarova@mslgroup.com](mailto:lora.lazarova@mslgroup.com)

**За SkyShowtime**

SkyShowtime е следващата страхотна услуга за стрийминг в Европа. Съвместно начинание на Comcast и Paramount Global, SkyShowtime предоставя най-доброто развлечение от Холивуд и местни продукции, събрани на едно място.

От филми и оригинални сериали на емблематичните марки Universal Pictures, Paramount Pictures, Nickelodeon, DreamWorks Animation, Paramount+, SHOWTIME®, Sky Studios и Peacock до оригинални сериали на SkyShowtime, платформата е мястото за висококачествено развлечение в Европа.

Услугата SkyShowtime бе стартирана по-рано тази година и е налична на следните пазари: Албания, Андора, Босна и Херцеговина, България, Дания, Испания, Косово, Нидерландия, Норвегия, Полша, Португалия, Румъния, Северна Македония, Словакия, Словения, Сърбия, Унгария, Финландия, Хърватия, Черна гора, Чехия и Швеция. Услугата се предлага от избрани доставчици на телевизия на някои пазари, а също така е достъпна и чрез Apple iOS, tvOS, устройства с Android, Android TV, Google Chromecast, LG TV, смарт телевизори Samsung и в мрежата.